136.    ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 649 της 2/3 Αυγ. 1977 (ΦΕΚ Α’ 212) Περί μεταφοράς εις το Υπουργείον Δημοσίων Έργων των αρμοδιοτήτων του Υπουργείου Εμπορικής Ναυτιλίας περί εκτελέσεως έργων εις τους λιμένας εν γένει και μεταφοράς εις το Υπουργείον Εμπορικής Ναυτιλίας των αρμοδιοτήτων του Υπουργείου Δημοσίων Έργων περί εποπτείας, οργανώσεως και λειτουργίας των Λιμενικών Ταμείων. Έχοντες υπ’ όψιν: 1.Τας διατάξεις του άρθρ. 3 του Νόμ. 51/1975 «περί αναδιοργανώσεως των δημοσίων πολιτικών υπηρεσιών» και του άρθρ. 29 παρ. 2 του Νόμ. 400/1976 «περί Υπουργικού Συμβουλίου και Υπουργείων». 2.Την υπ’ αριθ. 486/1977 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Δημοσίων Έργων και Εμπορικής Ναυτιλίας, αποφασίζομεν: Άρθρ.1.-Αι υπό των άρθρ. 21 και 22 του Π.Δ/τος υπ’ αριθ. 95/1977 (ΦΕΚ 31 Α’/4.2.77) «περί Οργανισμού του Υπουργείου Εμπορικής Ναυτιλίας» καθοριζόμεναι αρμοδιότητες των Διευθύνσεων Εποπτείας Λιμενικών Οργανισμών και Οργανώσεως Λιμένων, αντιστοίχως, καθ’ όσον αφορούν εις την μελέτην, την εκτέλεσιν και την παρακολούθησιν των έργων εις τους λιμένας της χώρας μεταφέρονται εις την Γ4 Διεύθυνσιν Λιμενικών Έργων της Υπηρεσίας Συγκοινωνιακών Έργων του Υπουργείου Δημοσίων Έργων. Άρθρ.2.-1.Αι υπό των άρθρ. 9 και 21 του Β.Δ. 863/1960 (ΦΕΚ 210/29.12.60) «περί διαρθρώσεως του Υπουργείου Συγκοινωνιών και Δημοσίων  Έργων και περί οργανισμού της παρ’ αυτώ Γενικής Διευθύνσεως Δημοσίων Έργων» καθοριζόμεναι αρμοδιότητες των Διευθύνσεων Διοικητικού  και Διοικητικών και Οικονομικών Υποθέσεων,  καθ’ όσον αφορούν εις θέματα καταστάσεως του  πάσης φύσεως προσωπικού, εποπτείας, οργανώσεως και λειτουργίας απάντων των Λιμενικών Ταμείων  της χώρας και των λιμένων αυτών μεταφέρονται  κατά λόγον αρμοδιότητος εις τας Διευθύνσεις  Εποπτείας Λιμενικών Οργανισμών και Οργανώσεως Λιμένων της Γενικής Διευθύνσεως Λιμένων και  Παραλίων του Υπουργείου Εμπορικής Ναυτιλίας.  Εις  το  Υπουργείον Δημοσίων  Έργων παραμένει ο (Αντί της σελ. 79(γ) Σελ. 79(δ) Τεύχος 646-Σελ. 19 Υπουργείο Δημοσίων ΄Εργων 23.A.α.134 προγραμματισμός και η εκτέλεσις των λιμενικών έργων της χώρας, της αρμοδιότητος του γενικού σχεδιασμού και ιεραρχήσεως αυτών δια την δημιουργίαν και ανάπτυξιν λιμένων μεταφερόμενης εις το Υπουργείον Εμπορικής Ναυτιλίας. 2.Όπου της κειμένης νομοθεσίας αναφέρεται ο Υπουργός Δημοσίων Έργων ως ασκών την μεταφερομένην αρμοδιότητα επί των Λιμενικών Ταμείων νοείται εφ’ εξής ο Υπουργός Εμπορικής Ναυτιλίας. Εις τον Υπουργόν Προεδρίας της Κυβερνήσεως ανατίθεμεν την δημοσίευσιν και εκτέλεσιν του παρόντος. 